09 September: Haal diep asem… in liefde. – Jan van der Watt - www.bybelkennis.co.za
by Mitch Kalp · Published 09/09/2017 · Updated 04/09/2017
Ef 3:14-4:10 (fokus 3:14-21)
Liefde is die asem waarvan ŉ gelowige leef – met een groot verskil! Dit is nie soos gewone asem nie – wat ons inasem moet ons ook uitasem! Ons asem mos gewoonlik suurstof in en koolsuurgas uit. Suurstof gee ons lewe. Die koolsuurgas wat ons uitasem kan niemand aan die lewe hou nie – dit dra die dood.
So moet ons geestelike asemhaling nie wees nie. Liefde is so anders. Ons moet nie Jesus se liefde geestelik inasem (3:18) en dan iets anders “uitasem” nie, veral nie iets wat ander mense kan laat verstik of versmoor nie. Ons moet daardie liefde ook geestelik “uitasem” sodat ander daarvan kan leef (3:17). Wat jy kry, moet jy gee; ja, wat jy het as jy liefde het, is eintlik nie joune nie. Soos asem gee dit jou lewe, maar dan moet dit “uit” om vir ander lewe te gee.
Daarom kan ŉ mens die krag van ware liefde nooit keer nie, net so min as wat ŉ mens die gang van lug kan keer. Dit gaan net wyer en wyer en raak net meer en meer mense.
Haal elke dag diep asem…
by Mitch Kalp · Published 12/05/2017 · Last modified 11/05/2017
by Mitch Kalp · Published 23/04/2017 · Last modified 28/03/2017